Stir fry με μοσχάρι, λαχανικά και πορτοκάλι
Μόνο 607 θερμίδες έχει κάθε μερίδα Stir fry με μοσχάρι, λαχανικά και πορτοκάλι, ενώ παράλληλα περιέχει φυτικές ίνες και σίδηρο.
3 πορτοκάλια, 2 σκελίδες σκόρδου, λιωμένες, 3 κ.σ. σόγια σος, 600 γρ. μοσχαρίσια σπαλομπριζόλα, καθαρισμένη από το ορατό λίπος, σε πολύ λεπτές φέτες, 1 κοφτή κ.σ. κορν φλάουρ, 1/4 φλιτζ. ζωμός κοτόπουλου, 800 γρ. μείγμα λαχανικών, είτε φρέσκα είτε κατεψυγμένα, για stir fry (π.χ. λεπτές φέτες κρεμμυδιού, μπουκετάκια από μπρόκολο, λεπτά μπαστουνάκια καρότου, φασολάκια πλατιά σε κομμάτια κ.λπ.), 4 φρέσκα κρεμμυδάκια, λεπτοκομμένα, 2 κούπες ρύζι καστανό των 10 λεπτών, μαγειρεμένο
Σε ένα μεγάλο μπολ βάζουμε το ξύσμα του 1 πορτοκαλιού και το χυμό του. Προσθέτουμε το σκόρδο και 2 κ.σ. από τη σάλτσα σόγιας, ρίχνουμε μέσα το μοσχάρι και ανακατεύουμε για να καλυφθεί από όλες τις πλευρές.Καθαρίζουμε καλά τα άλλα 2 πορτοκάλια. Τα κόβουμε στη μέση, στη συνέχεια σε φέτες 1 εκ. και τα αφήνουμε κατά μέρος. Σε ένα μικρό μπολ ανακατεύουμε καλά το κορν φλάουρ, το ζωμό και 2 κ.σ. κρύο νερό. Το αφήνουμε και αυτό στην άκρη.Με σπρέι λαδιού ψεκάζουμε λίγο λάδι σε ένα μεγάλο αντικολλητικό τηγάνι (ή ένα γουόκ, αν έχουμε) και το βάζουμε να ζεσταθεί σε μέτρια προς δυνατή φωτιά. Μαγειρεύουμε το μοσχάρι σε δόσεις, μέχρι να πάρει καφέ χρώμα, και το μεταφέρουμε σε ένα μπολ.Ξαναβάζουμε το τηγάνι στη φωτιά, δυναμώνοντάς την. Προσθέτουμε το μείγμα των λαχανικών και 2 κ.σ. κρύο νερό. Μαγειρεύουμε για 5 λεπτά ή μέχρι τα λαχανικά να μαλακώσουν λίγο (πρέπει να μείνουν αλ ντέντε).Ξαναβάζουμε στο τηγάνι το μοσχάρι μαζί με τους χυμούς που άφησε στο πιάτο, το μείγμα του ζωμού και την υπόλοιπη σάλτσα σόγιας.Προσθέτουμε τις φέτες πορτοκαλιού και τα φρέσκα κρεμμυδάκια.Μαγειρεύουμε για 1 - 2 λεπτά ανακατεύοντας, μέχρι να αναμειχθούν όλα τα υλικά και σερβίρουμε αμέσως το stir fry με μοσχάρι, λαχανικά και πορτοκάλι, με το ρύζι.
Λαχανικά,Μοσχάρι,Ρύζι